**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

« 14 » **սեպտեմբերի 2021 թվականի N- Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԲՆԱԿԻՉ ՔՐԻՍՏԻՆԵ ՊՈՂՈՍՅԱՆԻ ԸՆՏԱՆԻՔԻՆ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**

Հայաստանի Հանրապետության Շիրակի մարզի Գյումրի քաղաքի Գորկու փողոցի 67 շենքի 19-րդ բնակարանում բռնկված հրդեհի պատճառով այրվել է Պողոսյանների ընտանիքին պատկանող տան ննջասենյակն ամբողջությամբ:

Հաշվի առնելով վերոգրյալը, ելնելով Պողոսյանների ընտանիքին դրամական օգնություն հատկացնելու անհրաժեշտությունից, ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, Գյումրի համայնքի ավագանու 2017 թվականի նոյեմբերի 06-ի N 119-Նորոշման 1-ին կետով հաստատված կարգի 7-րդ կետի 1-ին և 2-րդ ենթակետերով, նկատի ունենալով Հայաստանի Հանրապետության արտակարգ իրավիճակների նախարարության հրդեհային և տեխնիկական անվտանգության հետաքննության ավագ հետաքննիչ Ա. Թորոյանի կողմից 2021 թվականի օգոստոսի 19-ին տրված N09/462տեղեկանքը և հիմք ընդունելով քաղաքացի Քրիստինե Պողոսյանի` համայնքի ղեկավարին ուղղված դիմումը (Գյումրու համայնքապետարանում մուտքագրված 2021 թվականի օգոստոսի 19-ին N 14830 թվագրմամբ)՝ **Գյումրի համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի բնակիչ Քրիստինե Պողոսյանի ընտանիքին՝ որպես դրամական օգնություն հատկացնել 200 000 (երկու հարյուր հազար) Հայաստանի Հանրապետության դրամ:

2. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման առաջին կետում նշված գումարի հատկացումը կատարել Գյումրի համայնքի 2021 թվականի բյուջեի 10/7/1 գործառական դասակարգման (4729) «Այլ նպաստներ բյուջեից» տնտեսագիտական դասակարգման հոդվածից՝ օրենքով սահմանված կարգով:

3. Սույն որոշումն ուժի մեջ է մտնում Քրիստինե Պողոսյանին պատշաճ իրազեկելու օրվան հաջորդող օրվանից:

**Ռ.ՍԱՆՈՅԱՆ**

**Կ.ԲԱԴԱԼՅԱՆ**

**Ա.ՄԱՆՈՒԿՅԱՆ**

**Մ.ՄԿՐՏՉՅԱՆ**

**կատարող՝**

**Ա Տաշչյան**

**ՀԻՄՆԱՎՈՐՈՒՄ**

« **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԲՆԱԿԻՉ ՔՐԻՍՏԻՆԵ ՊՈՂՈՍՅԱՆԻ ԸՆՏԱՆԻՔԻՆ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Հայաստանի Հանրապետության Շիրակի մարզի Գյումրի համայնքի բնակիչ Քրիստինե Պողոսյանի ընտանիքին դրամական օգնություն հատկացնելու մասին» որոշման ընդունումը պայմանավորված է սոցիալապես անապահով Քրիստինե Պողոսյանի ընտանիքին դրամական օգնություն հատկացնելու անհրաժեշտությամբ:

**ՏԵՂԵԿԱՆՔ**

« **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԲՆԱԿԻՉ ՔՐԻՍՏԻՆԵ ՊՈՂՈՍՅԱՆԻ ԸՆՏԱՆԻՔԻՆ ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**» **ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Հայաստանի Հանրապետության Շիրակի մարզի Գյումրի համայնքի բնակիչ Քրիստինե Պողոսյանի ` ընտանիքին դրամական օգնություն հատկացնելու մասին որոշման ընդունմամբ Գյումրի համայնքի 2021 թվականի բյուջեում էական փոփոխությունններ՝ ավելացումներ կամ նվազեցումներ չեն նախատեսվում: